ચેન્નઈઃ સામાન્ય રીતે ઓપરેશન પહેલાં ડોક્ટર દર્દીને બેભાન કરે છે, જેથી તેને દુખાવો ન થાય. ચેન્નઈમાં જે સમયે સર્જન 10 વર્ષની બાળકીના મગજનું ટ્યૂમર દૂર કરી રહ્યા હતા, તે મોબાઇલ પર કેન્ડી ક્રશ રમી રહી હતી. પોતાના કાકાના મોબાઇલ પર ગેમ રમતાં રમતાં પાંચમા ધોરણની આ વિદ્યાર્થિની ઓપરેશન દરમિયાન સતત જાગતી રહી અને વાત કરતી રહી. ભરતનાટ્યમ નૃત્યુ શીખી રહેલી નંદિનીને અચાનક માથામાં દુખાવો થતાં તેને એસઆઈએમએસ હોસ્પિટલમાં ભરતી કરવામાં આવી. નંદિનીના મગજનો સ્કેન કરવામાં આવ્યા બાદ જાણવા મળ્યું કે, તેના મગજના મહત્ત્વપૂર્ણ ભાગમાં ટ્યૂમર છે. તેને લીધે તેના શરીરનો ડાબો ભાગ અસરગ્રસ્ત થયો હતો.